|  |  |
| --- | --- |
| Description: http://t3.gstatic.com/images?q=tbn:ANd9GcT6XS8BX02hKxwiXOwSjii9Rk-nArsVifoNCykwvn1KoKkJP0hTsQ | РЕПУБЛИКА БЪЛГАРИЯНАЦИОНАЛНА ЗДРАВНООСИГУРИТЕЛНА КАСА |

Национална здравноосигурителна каса – РЗОК-Пловдив, на основание чл.10а, ал.2 от ЗДСл, във връзка чл.14, ал.1 и ал.2 от Наредбата за провеждане на конкурсите за държавни служители и Заповед № РД-09-276 от 07.03.2016 година на Управителя на НЗОК

**ОБЯВЯВА КОНКУРС**

**ЗА ДЛЪЖНОСТ СТАРШИ ЕКСПЕРТ**

**(ЕДНА ЩАТНА БРОЙКА)**

в отдел „Правно обслужване, европейски регламенти и международни спогодби, обжалване и комуникации”, дирекция „Администриране и правно обслужване на дейността” с месторабота в гр. Пловдив, при следните условия:

1. Минимални изисквания, предвидени в нормативните актове за заемане на конкурсната длъжност:
* образование: Висше;
* образователно- квалификационна степен: Бакалавър;
* професионален опит – 1 /една/ година;

или

* минимален ранг за заемане на длъжността: V младши.

2. Предпочитани специалности, по които е придобито образованието: „Здравни грижи”, „Връзки с обществеността”, „Публична администрация”, „Медицина”,”Право”.

3. Специфични изисквания за конкурсната длъжност: няма

4. Допълнителни изисквания за заемане на длъжността, съгласно утвърдена длъжностна характеристика:

* компютърна грамотност – World, Excel, Internet

5. Начин за провеждане на конкурса:

* тест;
* интервю.

6. Необходими документи, които кандидатите следва да представят за участие в конкурса:

* заявление за участие в конкурс /Приложение № 2 от Наредбата за провеждане на конкурсите за държавни служители (НПКДС)/;
* декларация по чл.17, ал.2, т.1 от НПКДС;
* копие от документи за придобита образователно – квалификационна степен и допълнителни квалификации;
* копие на документи удостоверяващи продължителността и областта на професионалния опит.
* в случай, че кандидатът притежава съответния ранг за изпълнението на длъжността, представя заверено копие от служебна книжка
* копия от други документи по преценка на кандидата.

7. Документите следва да бъдат представени лично или чрез упълномощено лице с нотариално заверено пълномощно в 10 дневен срок от публикуване на обявлението в сградата на РЗОК-Пловдив, всеки работен ден от 8.30 до 12.30 часа и от 13.00 до 17.00 часа.

Краен срок за подаване на документите до 17.00 часа на 21.03.2016 година включително.

8. Списъците и други съобщения във връзка с конкурса ще се обявяват на интернет страницата на НЗОК и на информационното табло в сградата на РЗОК-Пловдив, ул. „Христо Чернопеев” 20, лице за контакт: Илиана Иванова – ст. експерт, тел. 032/603004 и Теменужка Маневска – гл. експерт, тел. 032/603055.

9. Описание на длъжността:

Осъществява дейност по предоставяне на информация за правата и задълженията на ЗОЛ, която обхваща превенцията и промоцията на здравето; даване на консултации на гражданите за лекарствените продукти, медицинските и дентални дейности по НРД, заплащани частично или напълно от НЗОК; разглеждане на молби, жалби, оплаквания, запитвания, предложения на здравноосигурени лица и изпълнители на медицинска помощ; отговор на актуално зададени въпроси на граждани по интернет; осъществяване на връзки с институции като БЛС, БЗС, РЗИ, НОИ, НАП, ТЕЛК и др.

10. Размер на основната заплата определена за длъжността от 420 до1900 лв.

Образци на заявление за участие в конкурс и декларация по чл.17, ал.2, т.1 от НПКДС могат да се изтеглят от http://www.nhif.bg/.